Мікалай Сямёнавіч Самокіш

**Мікалай Сямёнавіч Самокіш** (; 25 кастрычніка 1860, Нежын, Чарнігаўская губерня — 18 лютага 1944, Сімферопаль, РСФСР) — украінскі мастак.

Акадэмік (1890) і Правадзейны член Імператарскай Акадэміі мастацтваў (1913), Заслужаны дзеяч мастацтваў РСФСР (1937), Лаўрэат Сталінскай прэміі другой ступені (1941).

## Біяграфія 
Нарадзіўся 25 кастрычніка 1860 года ў Нежыне (Чарнігаўская губерня) ў сям’і паштальёна Нежынскай паштовай канторы Сямёна Самокіша, як мяркуецца, — этнічнага венгра. Вучыўся ў Імператарскай Акадэміі мастацтваў (1879—1885).

З 1885 па 1888 годы ўдасканальваў навыкі ў Парыжы пад кіраўніцтвам вядомага баталіста Эдуарда Дэтайля. У 1890 годзе за працу «Табун матак Нава-Томнікаўскага коннага завода» ўдастоены звання акадэміка.

Коні займаюць асаблівае месца ў творчасці Самокіша. Коні Самокіша сусветна вядомыя. За выявы коней яго ўзнагароджвалі (абралі акадэмікам за «Табун матак Нава-Томнікаўскага коннага завода», далі медаль Сусветнай выставы за «Чацвярню на павароце»). За любоў да малявання коней яго і пагардліва лаялі, пісалі, што ён «халтуршчык» і «паўтараецца» ў сваіх малюнках "на батальныя і «конскія» тэмы

У адной з залаў Віцебскага вакзала Санкт-Пецярбурга, пабудаванага ў 1901—1904 гадах, сцены ўпрыгожаны пано М. С. Самокіша і яго жонкі А. П. Самокіш-Судкоўскай, прысвечанымі гісторыі Царскасельскай чыгункі.

Аўтар тысяч кніжных і часопісных ілюстрацый. Сярод іх — ілюстрацыі да твораў А. С. Пушкіна («Палтава»), Л. М. Талстога («Халстамер»), М. В. Гогаля і інш.

У 1912 годзе да 100-гадовага юбілею Вайны 1812 года стварыў серыю малюнкаў для часопіса «Ніва» — цэлы шэраг паслядоўных эпізодаў, найгалоўных бітваў і паходаў рускай і французскай армій: ад «Пераходу праз Нёман 12 чэрвеня 1812 года» да «Напалеон пакідае войска ў Смаргоні 3 лістапада 1812 года».

У 1920—1930-я гады працаваў у Крыме. У 1936—1941 гадах працаваў у Харкаўскім мастацкім інстытуце. Падчас нямецкай акупацыі Крыма (1941—1944) Самокіш заставаўся ў Сімферопалі, дзе і памёр 18 студзеня 1944 года.

## Галерэя 

Выява:SamokishTabunOrlovskihRysistyhMAtok.jpg|Табун матак Нова-Томнікаўскага коннага завода. (1890).
Выява:SamokishNaPostoi(konec19veka).jpg|На пастой. Канец XIX ст.
Выява:SpeedingTroikaSamokishSaleLondon2006.jpg|Тройка (на разгоне). 
Выява:Kutepov's hunting V.2 - page 237 - Savva Storozhevskiy.jpg|З’ява св. Савы Старажоўскага.
Выява:Samokish Battle of Wafangou.jpg|Справа каля Вафангоў. 17 мая 1904 года.
Выява:Samokish Inkou.jpg|З набегу генерала Мішчанкі на Інкоў: атрад забайкальскіх казакоў з перакладчыкам.
Выява:СамокишПогоняДневник.jpg|Пагоня. Вайна 1904—1905. (З дзённіка мастака, 1908).
Выява:SamokishJap1.jpg|Вайна 1904—1905. (З дзённіка мастака, 1908).
Image:SamokishBorodinoLitograf.jpg|Атака Шэвардзінскага рэдута. Літаграфія па малюнку М. Самокіша (1910).
Выява:Raevsky saltanovka.jpg|Подзвіг салдат Раеўскага пад Салтанаўкай. (1912).
Выява:Самокиш. Атака литовцев.jpg|Атака літоўцаў. (1912).
Выява:В Галиции Кавалерист.jpg|У Галіцыі. Кавалерыст. (1914).
Выява:Николай Самокиш. Бой под Ярославом. Журнал Нива №45, 1914 №45-1914, 8 ноября.jpg|Бой пад Ярославам». Гравюра, Ніва № 45. (1914).
Выява:SamokishVecherVKrymu.jpg|Вечар у Крыме.

## Літаратура 
* 

## Спасылкі 
* Крымская мастацкая галерэя. Самокіш М. С.

Катэгорыя:Мастакі Расіі
Катэгорыя:Выпускнікі Імператарскай Акадэміі мастацтваў
Катэгорыя:Правадзейныя члены Імператарскай Акадэміі мастацтваў
Катэгорыя:Выкладчыкі Імператарскай Акадэміі мастацтваў
Катэгорыя:Заслужаныя дзеячы мастацтваў РСФСР
Катэгорыя:Лаўрэаты Сталінскай прэміі